[image: image1.png]



Parlamentul României

        SENAT                                      CAMERA DEPUTATILOR

  Comisia pentru buget,                                       Comisia pentru buget,

finante, activitate bancara                                         finante si banci

    si piata de capital

Nr.XXII/ 811 / 27.11.2012                             Nr.22/  346  /  27.11. 2012  

BIROURILE PERMANENTE

ALE

CELOR DOUA CAMERE ALE PARLAMENTULUI


Va inaintam, alaturat, raportul comun la proiectul de lege pentru aprobarea Ordonanţei de urgenta a Guvernului nr.61/2012 cu privire la rectificarea bugetului de stat pe anul 2012. (L415/2012, PLX445/2012).
Presedinte,                                                               Presedinte,

         Senator Ovidiu Marian                                       Deputat Eugen Nicolaescu
         SENAT                                                 CAMERA DEPUTATILOR

   Comisia pentru buget,                                                          Comisia pentru buget,

finante, activitate bancara                                                             finante si banci

     si piata de capital

Nr.XXII/ 811 / 27.11.2012                             Nr.22/  346  /  27.11. 2012  

R A P O R T   C O M U N   

la

proiectul de lege pentru aprobarea Ordonanţei de urgenta a Guvernului nr.61/2012 cu privire la rectificarea bugetului de stat pe anul 2012 
Comisia pentru buget, finante, activitate bancara si piata de capital a Senatului si  Comisia pentru buget, finante si banci a Camerei Deputatilor, prin adresele L415/2012, respectiv  PLX445/2012  au fost sesizate pentru dezbateri in fond la proiectul de lege mentionat si intocmirea unui raport comun.

Obiectul de reglementare al proiectului de lege il reprezinta rectificarea bugetului de stat pe anul 2012 determinata de evolutia activitatii economice din primele luni ale anului 2012, care releva continuarea cresterii economice in conditii de stabilitate macroeconomica si financiara. Analiza rezultatelor privind executia bugetara in perioada 1 ianuarie – 31 august 2012  arata ca deficitul inregistrat este de 7,11 miliarde lei, respectiv 1,17% din PIB fata de 12,97 miliarde lei, respectiv 2,24% din PIB, in aceeasi perioada a anului precedent.  Veniturile bugetului general consolidat au fost cu 8,0% mai mari fata de aceeasi perioada, iar cheltuielile bugetului general consolidat au crescut cu 2,7%. Ca pondere in PIB veniturile au crescut cu 0,6%, iar cheltuielile au scazut cu 0,5%
Proiectul de lege prevede diminuarea cu 1.103 milioane lei a veniturilor bugetului de stat, respectiv majorarea cheltuielilor bugetului de stat, pe sold, cu 343,9 milioane lei. Deficitul bugetului general consolidat se mentine la 13.660 milioane lei, respectiv 2,2% din PIB, care se incadreaza in plafonul stabilit prin Legea nr.291/2011 pentru aprobarea plafoanelor unor indicatori specificati in cadrul fiscal – bugetar aplicabil pana la 1 ianuarie 2014. Bugetul Fondului national unic de asigurari sociale de sanatate se majoreaza, atat la venituri cat si la cheltuieli, pe sold, cu suma de 136,4 milioane lei. Au fost majorate sumele defalcate din taxa pe valoarea adaugata pentru echilibrarea bugetelor locale, cat si pentru finantarea cheltuielilor descentralizate la nivelul comunelor, oraselor, municipiilor, sectoarelor si municipiului Bucuresti, precum si la nivelul judetelor. Au fost diminuate sumele defalcate din taxa pe valoarea adaugata pentru finantarea Programului de dezvoltare a infrastructurii si a unor baze sportive din spatiul rural.

Consiliul Legislativ a avizat favorabil proiectul de ordonanta. 

Consiliul Economic si Social  a transmis punct de vedere de avizare favorabila a proiectului de lege, intrucat nu s-a realizat conditia de cvorum pentru ca sedinta sa fie statutara.

Ministerul Finantelor Publice a transmis Consiliului Fiscal proiectul de rectificare a bugetului de stat si bugetului asigurarilor sociale de stat pe anul 2012, solicitand opinia acestuia, in conformitate cu prevederile art 40 alin.(2) din Legea responsabilitatii fiscal-bugetare nr.69/2010. 

Consiliul fiscal, potrivit atributiilor sale, a emis urmatoarele opinii si rercomandari cu privire la proiectul de rectificare bugetara:

· revizuirea ascendenta a veniturilor si cheltuielilor bugetului general consolidat, mentinand nemodificata tinta de deficit bugetar. Consiliul fiscal  considera ca desi s-a mentinut tinta de deficit, aceasta rectificare opereaza o majorare suplimentara a cheltuielilor totale ale bugetului general consolidat fata de nivelul din prima rectificare bugetara, ceea ce implica o noua derogare de la prevederile art.16 al Legii responsabilitatii fiscal-bugetare nr.69/2010. 

· proiectiile de venituri bugetare sunt apreciate de Consiliul fiscal ca fiind realiste, avand in vedere evolutia acestora din perspectiva parametrilor macroeconomici si a datelor privind executia bugetara;
· Consiliul fiscal isi manifesta rezerva fata de nivelul estimat al sumelor primite de la UE in contul platilor efectuate, considerand ca acesta a fost semnificativ supraevaluat, in conditiile in care absorbtia de fonduri structurale si de coeziune se mentine foarte slaba, iar Comisia Europeana a blocat platile pentru mai multe programe operationale;

· cheltuielile totale sunt mai mari fata de cele din prima rectificare, in principal datorita revizuirii ascendente a cheltuielilor aferente programelor finantate din fonduri europene post-aderare;
· nivelul cheltuielilor pentru investitii este readus prin aceasta rectificare aproape de valoarea stabilita prin bugetul initial; avand in vedere evolutiile recente privind absorbtia fondurilor structurale si de coeziune, Consiliul fiscal considera esentiala incadrarea stricta a alocarilor din fonduri proprii pentru proiecte de investitii in limitele bugetare si evitarea unor cheltuieli suplimentare din resurse proprii care sa substituie fluxuri sub asteptari din fonduri europene post – aderare, ceea ce ar pune in pericol tinta de deficit bugetar pentru anul in curs;
· cu privire la arierate, Consiliul fiscal constata ca acestea au inceput sa creasca in anul 2012, dupa ce s-au aflat in scadere in anul 2011, in luna august atingand un nou maxim, in special ca urmare a majorarii semnificative a arieratelor la nivelul autoritatilor locale; Consiliul fiscal apreciaza decizia Ministerului Finantelor Publice de a majora sumele defalcate din taxa pe valoarea adaugata pentru echilibrarea bugetelor locale, o parte din aceasta fiind alocata in scopul platii arieratelor bugetelor locale; Consiliul fiscal subliniaza ca problema arieratelor la bugetele locale reflecta atat lipsa unei discipline financiare cat si deficiente in aplicarea Legii nr.273/2006, care ar putea aduce atingere tintei de deficit pentru acest an cat si pentru anul viitor in absenta aplicarii cu strictete a prevederilor legale.

Intrunite in sedinta comuna, membrii celor doua comisii au hotarat cu majoritate de voturi sa adopte un raport de admitere, fara amendamente. 

In consecinta supunem spre dezbatere si adoptare, Plenului Parlamentului, raportul de admitere si proiectul de lege.

In raport cu obiectul de reglementare, proiectul de lege face parte din categoria legilor ordinare.
Presedinte,                                                               Presedinte,

         Senator Ovidiu Marian                                       Deputat Eugen Nicolaescu

